-Հաշվի առնելով այն հանգամանքը, որ Արարատի մարզը հարուստ է պատմամշակութային և բնական հուշարձաններով, ինչպես նաև մարզի տարածքով է անցնում Երևան-Գորիս զբոսաշրջային երթուղին, զբոսաշրջության զարգացման նպատակով կարևորվում է Երևան-Երասխ ավտոմայրուղու Երասխի հատվածում միջազգային բոլոր չափանիշներին համապատասխան հանգստի գոտու ստեղծումը։ Մարզպետարանն առաջարկություն է ներկայացրել Խոր Վիրապ վանքի հարևանությամբ 1 հա տարածքի վրա գյուղատնտեսական զբոսաշրջային կենտրոնի ստեղծման վերաբերյալ։ Կենտրոնի գրավչության շնորհիվ զբոսաշրջիկները կանգ կառնեն այստեղ, կծանոթանան հայկական մշակույթին․ կդիտեն այնտեղ ներկայացված ձեռագործ արվեստի ու արհեստի նմուշները՝ նաև այդ կերպ ամբողջացնելով պատկերացումը Հայաստանի մասին։ Բացի այդ, զբոսաշրջիկները ականատես կլինեն, թե ինչպես են ստանում գինին ու, ցանկության դեպքում, անձամբ կմասնակցեն գինու պատրաստմանը։ Հետագա ֆինանսավորման դեպքում, ըստ մեր ներկայացրած ծրագրի, կենտրոնի զբոսաշրջային ցանցը կամբողջացվի գիշերելու համար նախատեսված օթյակներով։ Մարզպետարանի կողմից առաջարկվել է նաև ճանապարհների եզրերին տեղակայել բնակավայրերի առկայության մասին փաստող ցուցանակներ։